recursal/SuperWikiNEXT-32B huggingface dataset:
|  |
| --- |
| **יש להשלים ערך זה**: בערך זה חסר תוכן מהותי. **אין רקע ביולוגי-רפואי**. ייתכן שתמצאו פירוט בדף השיחה. |
| הנכם מוזמנים להשלים את החלקים החסרים ולהסיר הודעה זו. שקלו ליצור כותרות לפרקים הדורשים השלמה, ולהעביר את התבנית אליהם. |

 "הרעלת המלכה בונה ספורצה". ציור מאת יאן מטייקו.
**הרעלה** היא מצב שבו אורגניזם נפגע באופן כימי מרעל או ארס, או מצב שבו גורם חיצוני גורם לאורגניזם להיפגע באופן כימי מרעל או ארס. הביטוי 'הרעלה' מתאר גם את המצב הסופי של האורגניזם וגם את הפעולה שהובילה אליו, במידה שהיא בוצעה במתכוון על ידי גורם חיצוני.

רצח באמצעות הרעלה
-----------------

שימוש ברעל יכול להיעשות למטרת רצח. בחירת הרעלה כשיטת הרצח עשויה לנבוע מכמה סיבות:

* **ריחוק** - רצח באמצעות רעל הוא 'נקי' יותר, מאפשר לרוצח להימנע ממגע ישיר עם הקורבן, ומונע ממנו את הצורך לחזות בקורבן ברגע המוות.
* **אליבי** - השימוש ברעל שפעולתו אינה מיידית, מאפשרת לרוצח למקם את עצמו רחוק מהנרצח בסמוך לשעת המוות, ומכך להפנות את כיווני החקירה ממנו והלאה.
* **קלות** - השימוש ברעל אינו מצריך יכולות שימוש בכלי נשק ובמקרים מסוימים הגישה אליו פשוטה יותר מאשר נשק.

היסטוריה של שימוש ברעל למטרת רצח
--------------------------------

בהיסטוריה האנושית, נעשה שימוש מאסיבי ברעלים מסוגים שונים לביצוע מעשי רצח פוליטי. אישים פוליטיים נהגו להגן על עצמם מפני הרעלה באמצעים שונים, ביניהם **טועם** - אדם שתפקידו היה לטעום מכל דבר מאכל ומשקה המוגש לאישיות הפוליטית, מתוך מטרה לזהות רעל. כמו כן ידועים מקרים של אנשים שפיתחו בכוונה תחילה עמידות לרעלים מסוימים כדי שיוכלו להשתמש ברעלים אלה לצורך הרעלה של יריביהם בלא להחשיד את עצמם. כזה היה המקרה של מיתרידטס השישי, מלך פונטוס.

היוונים נהגו להשתמש בחיצים מורעלים בשם "טוקסיקון". הפילוסוף סוקרטס שנידון למוות שתה כוס רעל. מלכת מצרים, קלאופטרה, נהגה לנסות את הרעלים שלה על עבדיה, וכך גילתה שרעל הצפע הוא היעיל ביותר, ועל כן כשביקשה להתאבד, ביקשה שיובא לה זר פרחים ובו נחש צפע. הקיסר הרומאי נירון הורה לשלם קצבה קבועה לאישה שנודעה כמרעילה. הסברה היא שהרומים למעשה הרעילו את עצמם אט אט בכך שהשתמשו בצינורות עופרת להובלת מים ופגעו בכושר הפוריות שלהם.

הרוקח השווייצרי כריסטופר גלסר פתח בית מרקחת בפריז, בו מכר, בין השאר, רעלים. הוא היה מעורב בפרשת המרקיזה דה בוורליה. מאהבה, הקצין סן-קרואה, ככל הנראה רכש מגלסר רעל והרעיל את בעלה של המרקיזה. בכלא הבסטיליה פגש סן-קרואה את האיטלקי גיזילי, שהרעיל בעצמו 150 אנשים, ויעץ לסן-קרואה להרעיל את שאר משפחתה של המרקיזה. סן-קרואה והמרקיזה פצחו במסע הרעלה שבו הלכו לבתי חולים והגישו מאכלים ומשקאות מורעלים למאושפזים, כדי לגלות אילו חומרים יעילים במיוחד למטרות הרעלה.

ג'וליה טופאנה הודתה בהרעלת כ-600 גברים והוצא להורג ברומא בשנת 1659.

קישורים חיצוניים
----------------

ויקישיתוף מדיה וקבצים בנושא **הרעלה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb121538326 (data)
* GND: 4062838-3

 |
**אפניאה** (Apnea) היא דום נשימתי. באפניאה שרירי הריאות והריאות אינם פועלים בעוד הנשימה התאית מתפקדת כרגיל.

גורמים
------

* הפרעה נוירולוגית (לדוגמה הפרעת שינה: דום נשימה בשינה)
* יזום (לדוגמה "אחזקת אוויר" כמו בשחיה)
* סמים ובפרט אופיאטים
* חסימה בקנה הנשימה
* טראומה גופנית

תיאור
-----

באפניאה אספקת החמצן לגוף מופסקת בעקבות חוסר פעילות של שרירי הריאות ושל הריאות. במקרה זה, לחץ הCO2 בדם עולה ורמת החומציות בדם יורדת. בהיעדר חמצן במחזור הדם למשך של בין 3 עד 4 דקות, עשוי להיגרם נזק מוחי בלתי הפיך ולאחר מכן למוות.

חמצון באפניאה
-------------

באפניאה מתאפשר מעבר חמצן בין הריאות למחזור הדם ולכן, במידה ואין חסם בדרכי הנשימה, מתאפשרת העשרת חמצן מלאכותית. במקרה זה רמות הCO2 עולות ועשויה להיווצר חמצת נשימתית ולכן, רצוי כי העשרת החמצן תהיה טהורה (100%) וללא גזים נלווים.

ראו גם
------

* התקף עצירת נשימה
* דום נשימה בשינה

קישורים חיצוניים
----------------

ויקישיתוף מדיה וקבצים בנושא **אפניאה** בוויקישיתוף

הערות שוליים
------------

1. ↑  לקסיקון רפואי
2. ↑  חמצת נשימתית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007294034905171
* BnF: cb122658860 (data)
* GND: 4137451-4
* LCCN: sh85005999
* NKC: ph249391

 |

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**העצב השלישי** (Oculomotor Nerve) הוא אחד מ-12 עצבים קרניאליים והאחראי על עצבוב מספר שרירים הפועלים להזזת גלגל העין. כמו כן עצב זה מעצבב את שריר ה-Levator palpebrae, המעלה את העפעפיים. עצב זה מספק גם סיבים פרסימפתטיים אשר אחראים לכיווץ האישון. לעיתים קיימת פגיעה בעצב זה, בין אם מולדת או שמא נרכשת (במחלות ווסקולריות, טראומה, טרשת נפוצה וכדומה) אשר מביאה לתמונה קלינית אופיינית המתוארת להלן.

פיזיולוגיה ועצבוב של שרירי העין
-------------------------------

תנועה של גלגל העין מתבצעת על ידי פעולה של שישה שרירים המחוברים לגלגל העין עצמו. שרירים אלו פועלים כדי להזיז את העין ל-6 מנחים עיקריים: העין זזה מדיאלית לכיוון האף על ידי שריר ה- Medial rectus וזזה הצידה (הסתכלות לצד, שלא לכיוון האף) על ידי שריר ה- Lateral rectus. שריר ה- Inferior oblique פועל להרמת גלגל העין כאשר היא מסתכלת מדיאלית, ושריר ה- Superior oblique פועל להורדת גלגל העין או להסתכלות מטה כאשר היא מסתכלת מדיאלית. שריר ה- Superior rectus מעלה את העין כאשר היא פונה הצידה, ושריר ה- inferior rectus מוריד את העין כאשר היא פונה הצידה (לטרלית). כאשר פעילות של אחד השרירים הללו נפגעת, העין אינה יכולה לנוע בכיוון של השריר שנפגע- בעיה זו קרויה אופתלמופלגיה. כתוצאה מכך העין סוטה לכיוון ההפוך מכיוון השריר הפועל עליה בגלל פעולתם של השרירים האחרים שנותרים ללא פגיעה. במקרים אלו, האדם עלול להתלונן על פזילה (דיפלופיה) מאחר שהעיניים אינן מתואמות בראייתן ושדה הראייה הנופל על הרטינה באזורים שונים יוצר אילוזיה של ראייה כפולה.

קליניקה
-------

שרירי העין מעוצבבים על ידי שלושה עצבים קרניאליים: עצב מס. III (oculomotor), עצב מס. IV (trochlear) ועצב מס. VI (abducens).
**עצב מס. III** אחראי על עצבוב שרירי העין הבאים: שריר ה- medial rectus, superior & inferior rectus ושריר ה- inferior oblique. כמו כן, כפי שצוין לעיל, מעצבב עצב זה את העפעפיים וכן מספק סיבים פרסימפתטיים האחראים על כיווץ האישון.

פגיעה מלאה בעצב זה, אם כן, תביא לתמונה קלינית שבה העין המטופל לא מסוגל להזיז את העין הפגועה לקרבת לאף, להעלותה או להורידה אלא רק מעט להזיזה הצידה. כמו כן תהיה צניחת עפעף (פטוזיס) והאישון לא יגיב לאור (לא יתכווץ).

אטיולוגיה
---------

סיבות לפגיעה בעצב השלישי כוללות מצבים כגון בעיה באספקת הדם (ווסקולפתיה), טראומה, או מפרצת. בכחמישית עד רבע מן המקרים הסיבה לפגיעה בעצב אינה ידועה. הפגיעה יכולה להתרחש באזורים שונים בהם עובר העצב: כך למשל, פגיעה בגזע המוח תאופיין בחלק מן המקרים בהמיפלגיה (שיתוק) של צד הגוף הנגדי ואטקסיה של צד הגוף הנגדי. פגיעות בעצב השלישי יכולות להתרחש גם באזור התת-עכבישי, בארובת העין או בסינוס הקברנוסי.

פגיעה בגרעין העצב השלישי
------------------------

גרעין העצב השלישי ממוקם בגזע המוח הדורסלי, קדמית לתעלת סילוויוס.
בעוד שפגיעה בעצב השלישי המעצבב שרירי עין אחת בלבד תביא לפגיעה באותה העין, הרי שגרעין העצב השלישי מכיל סיבים משותפים לשתי העיניים עבור השריר המרים את העפעפיים. כמו כן, מכיל גרעין העצב השלישי עצבוב של שריר ה- superior oblique מהעין הנגדית. מכאן, שחוסר יכולת להרים את גלגל העין הנגדית למעלה, יחד עם חוסר יכולת להרים את העפעפיים בשתי העיניים, יכוון לפגיעה בגרעין העצב השלישי.

קישורים חיצוניים
----------------

ויקישיתוף מדיה וקבצים בנושא **שיתוק העצב השלישי** בוויקישיתוף
**Hi-NRG**‏ הוא ז'אנר מוזיקלי המשלב אלמנטים של דיסקו ומוזיקת דאנס אלקטרונית, שמקורו בארצות הברית בסוף שנות ה-70 ותחילת שנות ה-80 של המאה ה-20.

כז'אנר מוזיקלי, המתאפיין בטמפו מהיר, מקצבי סטקטו, שירה "אינטנסיבית" ואוקטבות בייסליין "פועמות", הוא השפיע במיוחד על סצנת הדיסקו.

היסטוריה
--------

מוזיקת Hi-NRG התחילה להופיע באמצע שנות ה-70 של המאה ה-20, בין היתר על ידי בידו (אנ') וטינה צ'ארלס ב-1976, ופטריק הרננדז (אנ') ב-1979.

בין המוזיקאים שמשתמשים במוזיקת Hi-NRG נמצאים המוזיקאים קלוד'ה בארי (אנ'), מיקל בראון (אנ'), פרנס ג'ולי (אנ'), סילבסטר (אנ'), דיוויין, ליים (אנ'), The Weather Girls (אנ'), פטריק קאולי (אנ'), בובי אורלנדו (אנ'), פול לקאקיס, ברונסקי ביט, חי או מת (אנ') ו-The Flirts (אנ').

בתחילת שנות ה-80 של המאה ה-20, מוזיקת Hi-NRG זכתה, באופן מתון, לפופולריות במיינסטרים באירופה, ולהכרה רחבה בקהילה הגאה בארצות הברית. הז'אנר היה תלוי לחלוטין בטכנולוגיה והיה כולו על "ריקוד אתלטי בלתי אפשרי, מין בִּיוֹנִי וסיבולת על אנושית". עם זאת, השירים הוגבלו, בדרך כלל, לגוף גברי, כמו השירים "Menergy", ו-"So Many Men, So Little Time". מפיקים כמו בובי אורלנדו (אנ') ופטריק קאולי (אנ') יצרו "פנטזיה שמיעתית של מועדון עתידני המאוכלס כולו בחתיכים של טום אוף פינלנד".

במהלך אותה תקופה, הז'אנר נהיה לפופולרי בקנדה ובבריטניה, בעיקר על ידי Trans-X וליים (אנ'). מויזקת Hi-NRG השפיעה על מוזיקת טכנו והאוס.

### הצלחה מסחרית

ב-1983 בבריטניה, מגזין המוזיקה, *Record Mirror* (אנ'), החל לפרסם מצעד Hi-NRG שבועי. הז'אנר נכנס למיינסטרים עם להיטים במצעד הפופ והדאנס הבריטי (ובמצעד הדאנס האמריקאי), כמו "Searchin' (I Gotta Find a Man)" (אנ') של הייזל דין (אנ') ו-"High Energy" (אנ') של אוולין תומאס (אנ').

באמצע שנות ה-80 של המאה ה-20, יצאו שניים משירי ה-Hi-NRG המצליחים ביותר בכל הזמנים, "You Spin Me Round (Like a Record)" (אנ') של Dead or Alive (אנ'), ו-"Venus" (אנ') של בננהראמה (אנ') (במקור של Shocking Blue).‏

מאמצע שנות ה-80 של המאה ה-20 עד לסוף המאה ה-20, מגזין המוזיקה האמריקני, *Dance Music Report* (אנ'), פרסם מצעדי Hi-NRG.‏ עם זאת, הפופולוריות של מוזיקת Hi-NRG התחילה לדעוך ב-1990, לאחר שמוזיקת הטכנו ומוזיקת הרייב נהיו פופולריים במועדוני ריקודים. מאוחר יותר, במהלך שנות ה-90 של המאה ה-20, יצאה מוזיקת Nu-NRG (אנ'), שילוב של מוזיקת Hi-NRG ומוזיקת טראנס.

הערות שוליים
------------

1. ↑  "Explore music...Genre: Hi-NRG". AllMusic. ארכיון מ-2022-06-06. נבדק ב-20 ביולי 2009. `{{cite web}}`:  (עזרה)
2. ↑  I Love to Love: Tina Charles, באתר AllMusic
3. ↑  Dance Little Lady: Tina Charles, באתר AllMusic
4. 1 2  Shapiro, Peter, and Iara Lee. Modulations: a History of Electronic Music: Throbbing Words on Sound. Caipirinha Productions, 2000.
5. ↑  "Hazell Dean – Full Official Chart History". *Official Charts Company*. Official Charts Company. ארכיון מ-2022-05-15. נבדק ב-19 בינואר 2016. `{{cite web}}`:  (עזרה)
6. ↑  "Evelyn Thomas – Full Official Chart History". *Official Charts Company*. Official Charts Company. ארכיון מ-2019-04-02. נבדק ב-19 בינואר 2016. `{{cite web}}`:  (עזרה)
7. ↑  AllMusic – Stock Aitken Waterman (ארכיון)
8. ↑  "USA Hi-NRG chart, December 1986 \*20 years ago\*". *DiscoMusic.com*. אורכב מ-המקור ב-3 ביולי 2012. `{{cite web}}`:  (עזרה)
9. ↑  Electronic Music Styles – NU NRG TRANCE (אורכב 28.03.2010 בארכיון Wayback Machine). July 2, 2010.
**ללא כותרת** (1998-1996) הוא תצלום מאת הצלמת הישראלית שוש קורמוש.

תיאור
-----

העבודה שייכת לסדרה של תצלומי זרי פרחים, שקורמוש יצרה בין השנים 1998-1996. העבודה מתארת זר זר דפנה או עטרה המורכב, מענף עלי ער אציל ותצלומים של פרחי קלה. הזר, מקושר בתרבות המערבית הן לדימויים של ניצחון והן לאבלות. מבחינה טכנית הסדרה כולה מהווה מעין קולאז' של תצלומי פרחים, שקורמוש צילמה מתוך ספרים וחוברות שונות, שאותם גזרה וצילמה מחדש.

סדרת העבודות קושרה למחלת הסרטן, שבה לקתה האמנית בתקופה זו. א ידוע מתי נודע לשוש קורמוש שהיא חולה במחלה סופנית, אך ניתן לקבוע שב־1996 החלה לצלם זרים הדומים לזרי בתי קברות. העבודה הוצגה לראשונה בתערוכה משותפת לקורמוש ולמשה גרשוני, שנערכה בסדנאות האמנים בתל אביב (1998), והכילה דימויים של זרים. בנוסף, העבודה הוצגה גם בתערוכת היחיד של קורמוש "זרים, 1996-1998" שנערכה בגלריה גורדון (2008), אז הופיעה על גבי ההזמנה, ובתערוכה הרטרוספקטיבית "מונח דומם: עבודות 1987-2001", שנערכה בהמוזיאון הפתוח לצילום, בתל-חי (2008).

לאחר שנת 2004, הודפסה העבודה מחדש בידי סולי פורדי, במהדורה בת 5 עותקים. הסיבה לכך הייתה כי עיזבונה של האמנית היה במצב לא טוב, ולא אפשר הצגה ומכירה של יצירותיה. העותקים הודפסו על אותו נייר צילום שבו השתמשה האמנית. על סיבת השימוש בנייר זה העידה קורמוש ""זהו נייר מט, נטול ברק, נייר שבולע אל תוכו את כל הזוהר והנצנוץ של הפרחים. זהו נייר עם טקסטורה של טפט, יש בו משהו דומם ועמום, נעדר חיים".

הערות שוליים
------------

1. ↑  ראו: דנה גילרמן, עכבר העיר אונליין, חרדת הפרטים הקטנים, באתר הארץ, 6 ביוני 2008
2. ↑  מצוטט בתוך: דנה גילרמן, עכבר העיר אונליין, חרדת הפרטים הקטנים, באתר הארץ, 6 ביוני 2008
**מרינה חינסטה אי קולומה** (29 בינואר 1919 – 6 בינואר 2014) הייתה לוחמת במלחמת האזרחים הספרדית, וחברה באיחוד הנוער הסוציאליסטי. היא התפרסמה בשל תמונה שצולמה על ידי חואן גוסמן על הגג של מלון קולון בברצלונה ביולי 1936, בזמן ההתקוממות הצבאית בעיר. הצילום הפך לאחד הדימויים האיקוניים של מלחמת האזרחים הספרדית.

חייה
----

חינסטה נולדה בטולוז, שבצרפת, ב-29 בינואר 1919, למשפחה ספרדית שהיגרה לשם לצורך עבודה. משפחתה הייתה חלק מתנועות השמאל של מעמד הפועלים. שני הוריה היו חייטים: אמה - אמפרו קולומה צ'למטה, מוולנסיה, ואביה - ברונו ז'ינסטה מנובנס, ממנרסה. היא עברה לברצלונה עם הוריה בגיל 11. מאוחר יותר, חינסטה הצטרפה למפלגה הסוציאליסטית המאוחדת של קטלוניה. כשפרצה המלחמה, היא עבדה כעיתונאית וכמתורגמנית של מיכאיל קוצוב, כתב העיתון פרבדה. במהלך המלחמה, חינסטה נפצעה, ופונתה לבית חולים במונפלייה. מכיוון שצרפת הייתה תחת כיבוש הנאצים, היא ברחה לרפובליקה הדומיניקנית. בשנת 1946 היא נאלצה לעזוב את המדינה בגלל הרדיפות של הדיקטטור רפאל טרוחיו. ב-1952 חינסטה נישאה לדיפלומט בלגי וחזרה לברצלונה. היא עברה לפריז בתחילת שנות ה-70,[דרושה הבהרה] ונשארה שם עוד מותה בגיל 94 בינואר 2014.

הצילום המפורסם
--------------

התמונה המפורסמת צולמה ב-21 ביולי 1936. בצילום, נערה בת 17 עם הרובה על גג בית המלון Hotel Colón. מכיוון שעבדה כעיתונאית, זו בעצם הייתה הפעם היחידה שחינסטה נשאה נשק. התמונה הופיעה על עטיפת הספר *Las Trece Rosas*‏ (13 השושנים) מאת קרלוס פונסקה, שסיפר על לכידתן והוצאתן להורג של 13 נשים צעירות על ידי כוחותיו של פרנקו במהלך מסע הטיהור שערך ואשר נקרא "saca de agosto" - איסוף אוגוסט.

המלון נהרס לאחר המלחמה, ובמקומו הוקם הבניין שבו שוכן הבנק Banco Español de Credito.

עד כמה שהתמונה נהייתה מפורסמת, האישה שמופיעה בה לא ידעה על קיומה עד שנות חייה המאוחרות, וגם הציבור לא ידע מי בתמונה. לעיתים קרובות התמונה מתויגת בשוגג כתמונתה של לוחמת המהפכה הספרדית לוסיה סאנצ'ס סאורניל. היה זה רק בשנת 2006 שחוקרת בסוכנות חדשות זיהתה אותה בתמונה כשבחנה ארכיב היסטורי של המלחמה וראתה שזו אותה אישה שמופיעה בתמונה נוספת שהייתה זמינה הודות להיכללותה בספר הזכרונות של מיכאיל קוצוב. כשמצאו את חינסטה והראו לה את התמונה, היא אמרה, "התמונה אכן מייצגת את הרגשתנו באותו רגע. הגיע זמנו של הסוציאליזם, ואורחי המלון עזבו. היינו באופוריה."

הערות שוליים
------------

1. 1 2 3  "Muere en París Marina Ginestà, la miliciana que fue un icono de la Guerra Civil" (בספרדית). Radio y Televisión Española. 6 בינואר 2014. `{{cite web}}`:  (עזרה)
2. ↑  "Muere Marina Ginestà, la sonrisa que plantó cara al fascismo" (בספרדית). Público. 6 בינואר 2014. `{{cite web}}`:  (עזרה)
3. ↑  "HOTEL COLON (II) Plaça Catalunya (1918-1941)" (בקטלאנית). Barcelofilia: Inventari de la Barcelona desapareguda. 16 בפברואר 2013. `{{cite web}}`:  (עזרה)
4. ↑  Marina Ginestà - obituary, The Telegraph, 08 January 2014.

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1284943
* CANTIC: a13558328
* GND: 1204666024
* LCCN: no2020007314
* SUDOC: 178448087
* VIAF: 308795074
* WorldCat: viaf-308795074

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מרינה חינסטה"**.
**אנריקה קפרילס רדונסקי** (בספרדית: **Henrique Capriles Radonski**; נולד ב-11 ביולי 1972) הוא פוליטיקאי ונצואלי ממוצא יהודי.

ביוגרפיה
--------

קפרילס רדונסקי נולד בקראקס. הוריה של אימו היו שניהם יהודים ניצולי השואה, ממוצא פולני, הולנדי ורוסי ואביו הוא נוצרי קתולי ממוצא יהודי ספרדי. הוא מגדיר את עצמו כקתולי. למד משפטים באוניברסיטה הקתולית אנדרס בלו והתמחה בדיני מיסים ובמשפט מסחרי. חבר ב-"International Fiscal Association".

בדצמבר 1998, בגיל 26 בלבד, נבחר לכהן בפרלמנט של ונצואלה ובכך הפך לחבר הצעיר ביותר שכיהן בפרלמנט זה אי פעם. חודשים ספורים לאחר בחירתו, מונה על ידי חבריו למפלגת המרכז הנוצרית-סוציאליסטית למשרת סגן נשיא הפרלמנט, תפקיד בו כיהן עד פיזור הפרלמנט באוגוסט 1999.

ביולי 2000 נבחר מטעם מפלגת "Primero Justicia" (שהוקמה ב-1992 על ידי לאופולדו לופס) לראשות עיריית בארוטה המשתייכת למטרופולין של קראקס. באוקטובר 2004 נבחר שוב למשרה כשהוא גורף כ-79% מהקולות.

ב-2008 הציג את מועמדותו לתפקיד מושל מדינת מירנדה ובבחירות שנערכו בנובמבר אותה שנה נבחר לתפקיד.

ב-12 בפברואר 2012 התקיימו פריימריז בין מועמדי האופוזיציה בוונצואלה. בבחירות השתתפו כ-2.9 מיליון אזרחים, וקפרילס זכה בכ-62% מהקולות ונבחר למועמד האופוזיציה בבחירות לנשיאות ונצואלה שיתקיימו ב-7 באוקטובר 2012. בבחירות אלו הפסיד לצ'אווס, אך זכה לאחוזי תמיכה נרחבים ביותר ביחס לאנשי אופוזיציה שהתמודדו מול צ'אווס בעבר

באותה שנה של מערכת הבחירות בוונצואלה הוא הצהיר על כך שאם הוא יבחר לנשיאה של וונצואלה הוא יהיה מוכן לכונן יחסים עם מדינת ישראל וכן גם ארצות הברית לאחר הבחירות.

ראו גם
------

* הבחירות לנשיאות ונצואלה (2013)

קישורים חיצוניים
----------------

ויקישיתוף מדיה וקבצים בנושא **אנריקה קפרילס רדונסקי** בוויקישיתוף
* 

* אתר האינטרנט הרשמי של אנריקה קפרילס רדונסקי
* אנריקה קפרילס רדונסקי, ברשת החברתית פייסבוק

* אנריקה קפרילס רדונסקי, ברשת החברתית אקס (טוויטר)

* אנריקה קפרילס רדונסקי, ברשת החברתית אינסטגרם
* אנריקה קפרילס רדונסקי, באתר אנציקלופדיה בריטניקה (באנגלית)
* שלמה פפירבלט, הוגו צ'אבס והשאלה היהודית, באתר הארץ, 23 בדצמבר 2011
* יואב קרני, "הסוכן הציוני" נגד "המהפכה הבוליבארית", ‏18 בפברואר 2012
* אלי לאון, הסיוט הציוני של הוגו צ'אבס, באתר ישראל היום, 28 בספטמבר 2012

הערות שוליים
------------

1. ↑  ברק רביד, "ישראל מקווה לשינוי ביחסים אבל לא בונה עליו", "הארץ", 7 במרץ 2013
2. ↑  Hugo Chavez faces presidential challenge from state Governor Henrique Capriles, The Telegraph, 13-02-2012.
3. ↑  אתר חדשות ערוץ 2, ‏למרות הכל: צ'אבס זכה בקדנציה שלישית בבחירות בוונצואלה, באתר גלובס, 8 באוקטובר 2012
4. ↑  סוכנויות הידיעות, ונצואלה בחרה: צ'אבס ימשיך לכהונה נוספת, באתר ynet, 8 באוקטובר 2012

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2014035341
* VIAF: 308181189
* WorldCat: lccn-no2014035341

 |
**מיכאל (מייקל) ויליאם ג'גו** (**Michael William Jago** ‏; 1938–2006) היה קריקטוריסט ישראלי יליד בריטניה.

קורות חיים
----------

מייק ג'גו נולד בשנת 1938 בקורנוול שבאנגליה. אביו, ג'ו ג'גו, היה צלם קולנוע, ואמו הלן הייתה עקרת בית. בילדותו עברה המשפחה למחוז סארי. בהיותו בן 18 התגייס לצבא הבריטי ושירת בקפריסין. לאחר שחרורו למד אמנות בקולג' המלכותי לאמנות בלונדון.
בתקופת מלחמת ששת הימים הגיע לישראל כמתנדב. לאחר תקופה זו החליט לעלות לישראל. בשנת 1970 התגייס לשירות בצה"ל.

בשנת 1980 עבר להתגורר בקיבוץ מבוא חמה. ג'גו עבד כקריקטוריסט בעיתונים "על המשמר" "דבר" "מעריב" ו-"ארץ הגולן" וכן כתפאורן ומאייר בטלוויזיה הישראלית בתחילת דרכה. 

הוא היה שותף בהקמת "תא הקריקטוריסטים הישראלים" והציג בתערוכות בהולנד, בלגיה, צרפת, יוגוסלביה, יפן, קובה ועוד. בשנת 2006 השתתף בתערוכה "הקומונה מחייכת" במוזיאון בית אורי ורמי נחושתן.

ג'גו נפטר בשנת 2006 ונקבר בקיבוצו מבוא חמה.

פרסומים
-------

* ג'גו, מיכאל ויליאם, **הסתכל על החיים : עם ג'גו**, רמת גן: נינוה, 1969
* ג'גו, מיכאל ויליאם, **איבן בוא להתפלל**, רמת גן: נינוה, 1970
* גדול, אסתר; ג'גו, מייק (עורכים), **תל נוף במלחמה**, תל נוף: חמו"ל, תשל"ד

### איורים

* לוי, קובי, **הירח הוא סבא זקן**, תל אביב: תגא, 1978
* סמדר, **וקשרתי לו חוט זהב : שירים**, תל אביב: תגא, 1984
* ניר, דליה, **קטעים**, תל אביב: רשפים, תשל"ה 1985

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007311140405171

 |
**תומאס אנטוניוס "טום" מידנדורפ** (בהולנדית: **Thomas Antonius Middendorp**; נולד ב-6 בספטמבר 1960) הוא גנרל הולנדי בדימוס, אשר שימש כראש ההגנה (מקביל לרמטכ"ל) של צבא הולנד בין השנים 2012–2017.

ביוגרפיה
--------

טום מידנדורפ נולד ברדן במזרח הולנד ב-6 בספטמבר 1960. בשנת 1979 הוא התגייס לצבא הולנד ועבר קורס קצינים בברדה. לאחר סיום הקורס והכשרה מקצועית הוא הוצב בחיל הנדסה. לאחר מספר תפקידים, מידנדורפ חזר ללימודים באקדמיה צבאית ובשנת 1996 נשלח להשתלמות בארצות הברית.

לאחר חזרה להולנד, מידנדורפ חזר לשרת במטה. בשנת 1999 הוא מונה למפקד של יחידה בחיל הנדסה ועם יחידתו השתתף במשימות בבוסניה והרצגובינה, מקדוניה הצפונית ועיראק.

בשנת 2001 מונה מידנדורפ לקולונל ועבר למשרד ההגנה של הולנד.

בשנת 2006 הוא שירת באפגניסטן כיועץ של כוחות נאט"ו באזור. בשנת 2009 הוא חזר לאפגניסטן ומונה למפקד כוח הולנדי במדינה שכלל כ-1,200–1,400 חיילים.

בשנת 2009 חזר להולנד ושירת במטה הכללי. בשנת 2011 הוכרז שמידנדורפ יהיה ראש הצבא במקום פטר ואן אום, ובעקבות זאת הוא קודם לדרגת לוטננט גנרל. ביוני הוא מונה לתפקיד.

ב-3 באוקטובר 2017 התפטר מידנדורפ בעקבות תאונת אימונים שהתרחשה בכוח הולנדי שהיה מוצב במאלי ובה נהרגו שני חיילים.

קישורים חיצוניים
----------------

ויקישיתוף מדיה וקבצים בנושא **טום מידנדורפ** בוויקישיתוף
* ביוגרפיה

|  |  |
| --- | --- |
| בקרת זהויות עריכת הנתון בוויקינתונים | 
* GND: 1198339209
* VIAF: 4905157282931003640002
* WorldCat: viaf-4905157282931003640002

 |


|  |  |  |
| --- | --- | --- |
| **הקודם**:**פטר ואן אום** | **ראש ההגנה ההולנדי** 2012–2017 | **הבא**:**רוב באואר** |
הפירות דמויי צמר הגפן של הכוריזיה הבקבוקית
**ציבה בקבוקית או כוריזיה בקבוקית** (שם מדעי: *Ceiba insignis*, בעבר *Chorisia insignis*), הוא עץ נוי שפרחיו גדולים וצהובים בסוג צֵיבָּה (לשעבר שויך לסוג כּוֹרִיזִיָּה שבוטל) ממשפחת החלמיתיים (עבר שויך למשפחת הַבּוֹמְבַּקִּיִּים (Bombacaceae)), מסדרת החלמיתאים (Malvales). הוא גדל בר בעיקר באזורים טרופים יובשניים עונתיים באמריקה הדרומית מדרום אקוודור ועד צפון פרו.

מאפיינים
--------

עץ המגיע לגובה של 10 עד 15 מטר ויותר. הפריחה בקיץ. הפרחים גדולים בצבע צהוב בהיר.

העץ מאופיין בגזע עבה לא אחיד, דמוי-בקבוק ומכאן שמו. הגזע גם אינו ישר ומראהו כמו של אדם בגילופין, לכן נקרא העץ במקום מוצאו גם "**העץ השיכור**" (בספרדית: "**palo borracho**").

על הגזע קוצים גדולים וקשים. במקומות ציבוריים משתדלים להסיר אותם.

העלים מסורגים, מורכבים כעין כף יד. העלעלים 7, מוארכים או דמויי-ביצה הפוכה, מחודדים באופן פתאומי, משוננים כמשור, אורכם עד 12.5 ס"מ.

הפרי הוא הלקט גדול דמוי אגס אורכו עד 12.5 ס"מ.. עם ההבשלה הוא נפתח ב-5 קשוות ומתגלים זרעים העטופים בציצה לבנה ארוכה ואז הזרע נראה כגוש של צמר גפן.

שורשו שיפודי הצומח מטה מבלי לפגוע במדרכות ולכן הוא מתאים לשמש כעץ נוי בעיר.

גלריה
-----

* שתיל כוריזיה בקבוקיתשתיל כוריזיה בקבוקית
* קוצי כוריזיה בקבוקיתקוצי כוריזיה בקבוקית
* פריחת כוריזיה בקבוקיתפריחת כוריזיה בקבוקית

קישורים חיצוניים
----------------

ויקישיתוף מדיה וקבצים בנושא **כוריזיה בקבוקית** בוויקישיתוף
* כוריזיה בקבוקית, באתר ITIS (באנגלית)
* כוריזיה בקבוקית, באתר NCBI (באנגלית)
* כוריזיה בקבוקית, באתר האנציקלופדיה של החיים (באנגלית)
* כוריזיה בקבוקית, באתר Tropicos (באנגלית)
* כוריזיה בקבוקית, באתר GBIF (באנגלית)
* כוריזיה בקבוקית, באתר The Plant List (באנגלית)
* כוריזיה בקבוקית, באתר IPNI (באנגלית)
* כוריזיה בקבוקית באתר הגן הבוטני חוות הנוי

הערות שוליים
------------

1. ↑  Ceiba insignis (Kunth) P.E.Gibbs & Semir, POWO plants of the World Online. Published on the Internet
2. ↑  Ceiba insignis (Kunth) P.E.Gibbs & Semir, WFO: World Flora Online. Published on the Internet
3. ↑  א. פאהן, ד. הלר, מ. אבישי, **מגדיר לצמחי התרבות בישראל**, תל אביב: הוצאת הקיבוץ המאוחד, 1998, עמ' 264
4. ↑  אתר חורשים
**לוּקָה גַּאגְנִידְזֶה** (בגאורגית: **ლუკა გაგნიძე**; נולד ב-28 בפברואר 2003 בכותאיסי שבגאורגיה) הוא כדורגלן גאורגי המשחק בעמדת הקשר בקבוצת דינמו מוסקבה מליגת העל הרוסית ובנבחרת גאורגיה.

קריירת מועדונים
---------------

גגנידזה גדל במחלקת הנוער של דינמו טביליסי. בשנת 2020 החל לשחק בקבוצה הבוגרת של המועדון במסגרת ליגת העל הגאורגית. בסך הכל ערך 17 הופעות ליגה במדי המועדון, בהן הבקיע שער אחד.

ב-5 ביולי 2021 חתם על חוזה לחמש שנים בדינמו מוסקבה מליגת העל הרוסית. ב-21 ביולי הושאל לאורל מליגת העל הרוסית למשך עונת 2021/2022. ב-1 באוגוסט ערך את הופעת הבכורה שלו במועדון, בתיקו 1-1 נגד ניז'ני נובגורוד במסגרת המחזור השני בליגה. בסך הכל ערך 11 הופעות ליגה במדי המועדון. ב-10 במרץ 2022 הוקפא חוזהו בדינמו מוסקבה עד ל-30 ביוני בשל רגולציות מיוחדות של פיפ"א לאור הפלישה הרוסית לאוקראינה.

ב-25 במרץ 2022 חתם בראקוב צ'נסטוחובה מליגת העל הפולנית עד לתום עונת 2021/2022. ב-21 במאי ערך את הופעתו היחידה במדי המועדון, בניצחון 3-0 על לכיה גדנסק במסגרת המחזור ה-34 בליגה.

לקראת עונת 2022/2023 חזר לדינמו מוסקבה. ב-17 ביולי 2022 ערך את הופעת הבכורה שלו במועדון, בתיקו 1-1 נגד רוסטוב במסגרת המחזור הראשון בליגה. הוא ערך 20 הופעות ליגה בעונה זו.

קריירה בינלאומית
----------------

ב-25 במרץ 2023 ערך את הופעת הבכורה שלו בנבחרת גאורגיה, בניצחון 6-1 על נבחרת מונגוליה במשחק ידידות.

תארים
-----

דינמו טביליסי
* אליפות גאורגיה (1): 2020
* הסופר קאפ הגאורגי (1): 2021

קישורים חיצוניים
----------------

ויקישיתוף מדיה וקבצים בנושא **לוקה גגנידזה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  Лука Гагнидзе стал игроком "Динамо" באתר הרשמי של דינמו מוסקבה, 5 ביולי 2021 (ברוסית)
2. ↑  Состав "Урала" пополнил Лука Гагнидзе באתר הרשמי של אורל, 21 ביולי 2021 (ברוסית)
3. ↑  "Урал" приостановил контракты с грузинскими игроками Гагнидзе и Цулукидзе באתר הרשמי של אורל, 10 במרץ 2022 (ברוסית)
4. ↑  Luka Gagnidze nowym zawodnikiem Rakowa! באתר הרשמי של ראקוב צ'נסטוחובה, 25 במרץ 2022 (בפולנית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"לוקה גגנידזה"**.
**ויאצ'סלב איוואנוביץ' טרובניקוב** (ברוסית: **Вячесла́в Ива́нович Тру́бников**;‏ 25 באפריל 1944 – 18 באפריל 2022) היה מדינאי רוסי, כיהן כמנהל שירות הביון של הפדרציה הרוסית (1996–2000), כיהן גם כסגן שר החוץ של הפדרציה הרוסית (2000–2004) וכשגריר הפדרציה הרוסית בהודו (2004–2009). היה בעל עיטור גיבור הפדרציה הרוסית (1999).

ביוגרפיה
--------

ויאצ'סלב נולד באירקוטסק, רוסיה הסובייטית, ברית המועצות למשפחה של פועל בתעשייה האווירית שנמלטה ממוסקבה. לאחר מלחמת העולם השנייה המשפחה חזרה למוסקבה. ב-1961 למד בבית הספר למתמטיקה ופיזיקה באוניברסיטת מוסקבה. ב-1967 השלים את לימודיו במכון הממלכתי ליחסים בינלאומיים של מוסקבה. נוסף לרוסית הוא דיבר גם אנגלית והינדית.

### בשירות הביון הסובייטי והרוסי

הוא שירת בק.ג.ב. מ-1967 ועד להתפרקות ברית המועצות, אך בעיקר עבד בשירות ביון החוץ ובמינהל הראשי הראשון של הק.ג.ב. בשנים 1971–1977 שירת בהודו ובבנגלדש כמרגל תחת כיסוי כעיתונאי. בשנים 1977–1984 עבד במנגנוני הביון הסובייטי במוסקבה ובשנים 1984–1990 ניהל את רשתות הריגול הסובייטיות בהודו ובבנגלדש, כמו גם בנפאל ובפקיסטן.

בשנים 1990–1992 ניהל את מחלקת מדינות דרום אסיה בסוכנות הביון. ב-12 בינואר 1992 מונה לסגנו הראשון של מנהל שירות ביון החוץ של רוסיה. ב-10 בינואר 1996 מונה למנהל סוכנות הביון הרוסית, תפקיד שמילא עד ל-20 במאי 2000.

### דיפלומט

ב-28 ביוני 2000 מונה לסגן ראשון לשר החוץ של רוסיה הממונה לענייני חבר המדינות.

ב-29 ביולי 2004 נשיא רוסיה ולדימיר פוטין מינה אותו לשגריר רוסיה בהודו. מינויו ספג לביקורת רבה בהודו בשל פעילויות הביון שלו שם וזמן רב המתין עד שמינויו אושר. בעבודתו פעל רבות לחיזוק ההשפעה הרוסית ולהמשך שיתוף הפעולה בין המדינות בתחום הצבאי.

### בערוב ימיו

באוקטובר 2009 החל לעבוד כאיש מחקר במכון לכלכלה עולמית ויחסים בינלאומיים על שם יבגני פרימקוב, הפועל בחסות המרכז למחקרים פוליטיים.

נפטר ב-18 באפריל 2022.

קישורים חיצוניים
----------------

ויקישיתוף מדיה וקבצים בנושא **ויאצ'סלב טרובניקוב** בוויקישיתוף

הערות שוליים
------------

1. ↑  "עותק בארכיון" Посол. Embassy of Russia in New Delhi. אורכב מ-המקור ב-2004-12-12. נבדק ב-2018-12-11.

|  |  |  |
| --- | --- | --- |
| **הקודם**:**יבגני פרימקוב** | **מנהל שירות הביון החיצוני של רוסיה  1996–2000** | **הבא**:**סרגיי לבדב** |

|  |  |
| --- | --- |
| בקרת זהויות עריכת הנתון בוויקינתונים | 
* GND: 132399490
* VIAF: 38077503
* WorldCat: viaf-38077503

 |
כתם הנפט מהדליפה מתפזר בצפון מפרץ מקסיקו, כפי שצולם בידי לוויין של נאס"א ב-24 במאי 2010
**דליפת הנפט במפרץ מקסיקו** הייתה דליפת נפט מסיבית מתמשכת באזור מפרץ מקסיקו שנחשבת לאסון הסביבתי הימי הגדול ביותר בהיסטוריה. דליפת הנפט החלה כתוצאה מהתפרצות באר נפט תת-מימית ב-20 באפריל 2010. ההתפרצות גרמה לפיצוץ קטלני על גבי אסדת קידוח הנפט "Deepwater Horizon" אשר ממוקמת בשדה הנפט התת-ימי Macondo Prospect, כ-64 ק"מ דרומית לחופי לואיזיאנה. בפיצוץ נהרגו 11 מהקודחים ונפצעו 17 (98 נוספים ששהו על האסדה חולצו ללא פגע).

אסדת הקידוח הוחכרה מבעלת האסדה, חברת טראנסאושן (Transocean), על ידי תאגיד BP. תאגיד BP נטל אחריות על הנזקים הכרוכים בדליפת הנפט והודיע כי יכבד כל תביעה לפיצויים שתוגש נגדו, אף על פי כן גורמי התאגיד ציינו כי התאגיד אינו אשם באסון משום שאסדת הקידוח הופעלה על ידי אנשי חברת טראנסאושן. ביולי 2015 הוסכם כי תאגיד BP ישלם פיצויים בגובה 18.72 מיליארד דולר.

קצב הדליפה
----------

מקור הדליפה הוא בעומק של 1,500 מטרים מתחת לפני הים. בסוף יוני 2010, הוערך קצב הדליפה ב-35,000 עד 60,000 חביות נפט גולמי ליום (5,500,000 עד 10,000,000 ליטרים ליום), וכתם הנפט כיסה שטח בין 6,500 קילומטרים רבועים ל-180,000 קמ"ר (לשם השוואה, שטחה של מדינת ישראל הוא 22,000 קילומטרים רבועים). קצב זרימת הנפט המדויק איננו ברור - בין היתר משום שתאגיד BP סירב לאפשר לחוקרים לבצע מדידות מדויקות - סוגיה שהייתה נתונה למחלוקת מתמשכת. כמו כן החוקרים גילו כי קיימת גם כמות גדולה של נפט בעומק הים אשר לא נראית לעין מפני השטח.

כמות הנפט שנשפכה לים מוערכת ב-780 מיליון ליטר. לשם השוואה, באסון הנפט של אקסון ואלדז בשנת 1989, נשפכו בין 41 ל-120 מיליון ליטר.

ב-15 ביולי 2010 הודיע תאגיד BP כי הצליח לבלום את הדליפה, וזרימת הנפט לים נפסקה. הבאר הוכרזה רשמית כאטומה ב-19 בספטמבר 2010. אם כי קיימות טענות שהבאר המשיכה לדלוף גם אחר-כך.

פעולות לעצירת הדליפה וטיפול בנזקים
----------------------------------

צוותים גדולים פעלו במטרה לחסום את המפרצים ושפכי הנהרות באמצעות מחסומי בלימה צפים ובאמצעות בריקדות-חול שהוצבו לאורך חופי המפרץ. כמו כן, התבצעו מגוון רחב של פעולות על מנת להכיל את הדליפה ולמנוע מהנפט להתפשט ברחבי מפרץ מקסיקו. כמפקד הכוח המטפל, שימש אדמירל ת'אד אלן.

נזקים סביבתיים
--------------

הדליפה גרמה לאסון סביבתי שפגע בתעשיית הדיג במפרץ מקסיקו, ובתעשיית התיירות בחופי מפרץ מקסיקו, ובבתי הגידול של מיני עופות רבים. נפגעו בעיקר בעלי חיים ימיים כדוגמת לווייתנים, דולפינים, דגים, סרטנים ועופות דוגמת שקנאים. כדורי זפת המשיכו להתגלות בחופים גם ארבע שנים אחרי שהדליפה נעצרה.

ראו גם
------

* Deepwater Horizon
* BP
* זיהום נפט

קישורים חיצוניים
----------------

ויקישיתוף מדיה וקבצים בנושא **דליפת הנפט במפרץ מקסיקו** בוויקישיתוף
* דר. אסף רוזנטל, ‏סטטיסטיקה של אסון, באתר "הידען", 6 ביוני 2010
* נטשה מוזגוביה, דו"ח: דליפת הנפט במפרץ מקסיקו - כשל מערכתי, באתר הארץ, 7 בינואר 2011
* אתר למנויים בלבד נדן פלדמן, "אנחנו צועדים לקראת אסון שהעולם טרם ידע כמותו", באתר TheMarker‏, 9 באפריל 2015
* מאמר על אחריות לנזקי דליפת הנפט במפרץ מקסיקו מאת רונן פרי
* דליפת הנפט במפרץ מקסיקו, באתר אנציקלופדיה בריטניקה (באנגלית)

הערות שוליים
------------

1. ↑  BP leak the world's worst accidental oil spill, דיילי טלגרף, 3 באוגוסט 2010 (באנגלית)
2. ↑  באתר גל"צ
3. ↑  רונן בודוני, BP: עצרנו את דליפת הנפט במפרץ מקסיקו, באתר ynet, 16 ביולי 2010
4. ↑  Blown-out BP well finally killed at bottom of Gulf
5. ↑  The Macondo Monkey on BP's Back
**אנזור מקבבישווילי** (בגאורגית: **ანზორ მექვაბიშვილი**; אַנְזוֹר מֶכְּוְּוַאבִּישְּׁוִוִּילִי; נולד ב-5 ביוני 2001 בטביליסי שבגאורגיה) הוא כדורגלן גאורגי המשחק בעמדת הקשר האחורי בקבוצת דינמו טביליסי מליגת העל הגאורגית ובנבחרת גאורגיה.

קריירת מועדונים
---------------

מקבבישווילי גדל במחלקת הנוער של דינמו טביליסי. בשנת 2020 החל לשחק בקבוצה הבוגרת של המועדון במסגרת ליגת העל הגאורגית.

קריירה בינלאומית
----------------

ב-25 במרץ 2022 ערך מקבבישווילי את הופעת הבכורה שלו בנבחרת גאורגיה, בניצחון 1-0 על נבחרת בוסניה והרצגובינה במשחק ידידות.

נכלל בסגל נבחרת גאורגיה עד גיל 21 לטורניר אליפות אירופה עד גיל 21 לשנת 2023.

תארים
-----

דינמו טביליסי
* אליפות גאורגיה (2): 2020, 2022
* הסופר קאפ הגאורגי (1): 2021

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אנזור מקבבישווילי"**.
**כנסיית פרנציסקוס הקדוש מאסיזי** הידועה גם כ**כנסיית היובל של הקיסר**, היא כנסייה קתולית בסגנון בזיליקה בווינה, אוסטריה. היא נבנתה בין השנים 1898 ל-1910 ונחנכה בשנת 1913. ומנוהלת על ידי מסדר השילוש הקדוש. הכנסייה, ממוקמת במחוז השני של וינה, לאופולדשטאדט, בכיכר מקסיקו שליד הדנובה. לכן מכונה גם **כנסיית מקסיקו** באופן בלתי רשמי. היא נקראת על שם פְרַנְצִיסְקוּס מֵאַסִיזִי (**Assisi**), מייסד המסדר הפרנציסקני, ולא על שם אשת הקיסר אליזבת, נסיכת בוואריה, שכונתה "סִיסִי" (**Sissi**). עם זאת יש בכנסייה קפלה על שמה.

היסטוריה
--------

הכנסייה נבנתה לכבוד יום השנה ה-50 לשלטון פרנץ יוזף הראשון, קיסר אוסטריה. נערכה תחרות לבחירת העיצוב, בה זכה בה האדריכל ויקטור לונץ (Victor Luntz). לאחר מותו של לונץ ב-1903, המשיך הבנאי אוגוסט קירשטיין בבנייה.

בחג השילוש הקדוש של שנת 1900 הונחה אבן היסוד על ידי הקרדינל אנטון יוזף (Anton Josef Gruscha), בנוכחות הקיסר ויותר מ-100,000 איש. הכנסייה.

מבחינה אדריכלית, הכנסייה נבתנה במודל גריסון (Garrison) בסגנון רייני-רומנסקי. המבנה בעל ארבעת המפרצים נבנה באמצעות לבנים באופן המדמה בזיליקה. שלושת המגדלים כוסו באריחים האדומים הנראים למרחק של קילומטרים.

מאז 2009 היה משמשת כביתה של הקהילה הקתולית דוברת האנגלית של וינה, המקיימות בה מיסות מדי שבוע.

הכנסייה שוכנת בכיכר מקסיקו, שבעבר נקראה על שם הארכידוכס קרל, דוכס טשן, מנציחה את העובדה שמקסיקו הייתה המדינה היחידה מחוץ לברית המועצות שהפגינה נגד האנשלוס של אוסטריה לגרמניה הנאצית. לא על שם מקסימיליאן הראשון, קיסר מקסיקו, שהיה אחיו של הקיסר פרנץ יוזף.

קפלת אליזבת
-----------

בשנת 1898, האנרכיסט האיטלקי לואיג'י לוצ'ני רצח את אליזבת, נסיכת בוואריה (המכונה "סיסי"), אשתו של פרנץ יוזף הראשון, קיסר אוסטריה. כדי להנציח אותה, הוקמה קפלת אליזבת במימון תרומות הצלב האדום, שכן הקיסרית אליזבת הייתה המגינה הראשונה של הצלב האדום. בזכות התרומה הגדולה של הצלב האדום של 348,348 כתרים אוסטרים, הקפלה עוטרה בפסיפסי זהב ולא בציורי קיר, והקירות כוסו בשיש ולא בטיח. הפסיפסים עוצבו על ידי אמן הזצסיון קרל אדרר (גר'). על קמרון הקנצלה (אנ') יש פסיפס גדול של אליזבת הקדושה מהונגריה.

קפלת אליזבת נבנתה בסגנון אר נובו וממוקמת בשמאל הכנסייה, ליד המקהלה. גובהה 13.5 מטרים ורוחבה 10 מטרים. הקפלה המתומנת מעוצבת על פי הדגם של הקפלה הפלאטיני בקתדרלת אאכן, אשר עוצבה בעצמה על פי הדגם של קפלה פלאטינה בפלרמו.

בניית הקפלה הושלמה ב-1907 ונחנכה ב-10 ביוני 1908.

גלריה
-----

* קפלת אליזבתקפלת אליזבת
* St. כנסיית פרנציסקוס מאסיזי בווינה נשקפת מרייכסברוק.מבט על הכנסייה מגשר רייכסברוק.
* מבט מהאוויר על הכנסייהמבט מהאוויר על הכנסייה
* תקרת קפלת אליזבתתקרת קפלת אליזבת
* התקרה הראשיתהתקרה הראשית
* פנורמה פנימיתפנורמה פנימית

קישורים חיצוניים
----------------

ויקישיתוף מדיה וקבצים בנושא **כנסיית פרנציסקוס הקדוש מאסיזי** בוויקישיתוף

הערות שוליים
------------

1. ↑  Adolf Loos: The Art of Architecture by Joseph Masheck (I.B.Tauris, 2013)
2. 1 2  *Vienna's English-speaking Catholic Community has a new home* (אורכב 29.11.2014 בארכיון Wayback Machine) (Austrian Times, 8 January 2009)
3. ↑  *Wien-Leopoldstadt* by Josef König & Hans König (Sutton Verlag GmbH, 2003)
4. 1 2  *Tribute to a murdered Empress* by Liselotte Schwab (University of Vienna, 2008)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"כנסיית פרנציסקוס הקדוש מאסיזי"**.
**אִיזַק הרמן ריינדרס** (בהולנדית: **Izaak Herman Reijnders**;‏ 27 במרץ 1879 – 31 בדצמבר 1966) היה גנרל הולנדי אשר שימש כמפקד העליון (מקביל לרמטכ"ל) של הכוחות המזוינים של הולנד בתחילת מלחמת העולם השנייה.

ביוגרפיה
--------

ריינדרס נולד באונסטוודה ב-27 במרץ 1879. אביו היה ראש העיר. הוא התחנך באסן ולאחר מכן נרשם לאקדמיה הצבאית המלכותית בברדה. ב-1896 התגייס לצבא הולנד. בין 1899–1912 שרת ברגימנט ה-1. בין 1912–1915 למד בבית הספר הגבוה (Hoogere Krijgsschool) של הצבא ההולנדי. ב-1 בספטמבר 1913 הוא הועלה לדרגת קפטן והוצב ברגימנט ה-18. ב-1918 הוא הוצב במטה הכללי ושרת שם עד 1 בדצמבר 1925 אז הועלה לדרגת מאיור והוצב ברגימנט ה-19. לאחר מכן מונה לראש מטה הבריגדה ה-1. ב-1 באוגוסט 1928 הוא הועלה לדרגת לוטננט קולונל, וב-1 בנובמבר 1931 מונה למפקח על זרוע החי"ר. ב-1 בנובמבר 1933 הוא הועלה לדרגת גנרל מאיור, וב-1 במאי 1934 מונה לראש המטה הכללי. ב-28 באוגוסט 1939 הוא הועלה לדרגת גנרל. יומיים לאחר מכן, עם פרוץ מלחמת העולם השנייה, הוא מונה למפקד העליון של כל הכוחות המזוינים של הולנד כדי להכין את הארץ למלחמה.

ריינדרס חשש שגרמניה הנאצית תפלוש להולנד. הוא גילה שהכוחות המזוינים של הולנד במצב מוזנח מאוד, והגיש תוכנית שאפתנית ויקרה מאוד להכנסת שיפורים בצבא. כמו כן הוא דרש לשנות ולהגדיל את מערך הגיוס. עמדותיו התקיפות גרמו לכך שהוא הסתכסך עם הקבינט הביטחוני של הולנד. המצב החמיר כאשר היה צורך לתכנן את תוכנית הקרב של הולנד. ריינדרס דרש שהצבא ההולנדי יתגונן לאורך זמן בצפון בראבנט וימתין לתגבורת מבעלי בריתו. הדרג הפוליטי לעומת זאת, סבר שהתגוננות כזו תהיה מיותרת, והציע שהצבא יסוג לברדה וייצב שם את קווי ההגנה שלו. בישיבת הקבינט שנערכה ב-2 בינואר 1940 נכשל ריינדרס בניסיונו לשכנע את חברי הקבינט בעמדתו. ב-5 בפברואר הוא התפטר מתפקידו ועזב את הצבא. אנרי וינקלמן החליף אותו בתפקיד.

לאחר פרישתו מהצבא ניהל ריינדרס חיים מנותקים ומסוגרים. במאי 1940 כבשו הגרמנים את הולנד לאחר קרב קצר. בסתיו 1944 הוא התבקש לעמוד בראש המחתרת ההולנדית. הוא סירב ודרש שהמלכה וילהלמינה עצמה תבקש זאת ממנו. לאחר שהולנד שוחררה מהכיבוש הגרמני, ריינדרס לא זכה בשום עיטור על חלקו במהלך המלחמה. הוא היה פגוע מאוד מכך, ופרסם חוברת בשם De wisseling in het Opperbevel van Land- en Zeemacht in Februari 1940. Hare oorzaken en hare gevolgen (השינוי בפיקוד העליון של כוחות היבשה והים בפברואר 1940. סיבותיו והשלכותיו), אשר בה הציג את תוכניתו ערב המלחמה ותקף את מתנגדיו, ובמיוחד את שר ההגנה אדריאן דייקסהורן. דייקסהורן פרסם חוברת תגובה, וריינדרס פרסם חוברת נוספת שבה ענה לטענותיו של דייקסהורן. ריינדרס נפטר בהאג ב-31 בדצמבר 1966.

ב-14 ביולי 1908 הוא נישא למריה וילמינה נייסינג. נולדה להם בת אחת.

קישורים חיצוניים
----------------

ויקישיתוף מדיה וקבצים בנושא **איזק ריינדרס** בוויקישיתוף
* איזק ריינדרס באתר המילון הביוגרפי ההולנדי
* הגנרלים של הצבא ההולנדי במלחמת העולם השנייה

|  |  |  |
| --- | --- | --- |
| **הקודם**:**וילם פופ** | **ראש ההגנה ההולנדי** 1939–1940 | **הבא**:**אנרי וינקלמן** |

|  |  |
| --- | --- |
| בקרת זהויות עריכת הנתון בוויקינתונים | 
* BPN: 40495903
* GND: 134246128
* ISNI: 0000 0000 4296 4976
* LCCN: nb2008010846
* NTA: 069964742
* VIAF: 18436537
* WorldCat: lccn-nb2008010846

 |
**תומאס קנת "קן" מטינגלי השני** (באנגלית: **Thomas Kenneth "Ken" Mattingly II**;‏ 17 במרץ 1936 – 31 באוקטובר 2023) היה אסטרונאוט בתוכנית אפולו ובמעבורת החלל. הוא שימש טייס מודול הפיקוד של אפולו 16, מפקד המעבורת במשימה STS-4 ומפקד המעבורת במשימה STS-51C.

ביוגרפיה
--------

נולד בשיקגו, אילינוי. היה בעל תואר בוגר במדעים בהנדסה אווירונאוטית מאוניברסיטת אובורן, 1958.

מטינגלי החל את הקריירה הצבאית שלו כסג"ם בצי האמריקאי בשנת 1958, וקיבל את כנפי הטיסה שלו בשנת 1960. בין 1960 ל־1963 הוא הוצב בטייסת VA-35 והטיס מטוסי A-1H סקייריידר מעל נושאת המטוסים USS Saratoga. ביולי 1963 הועבר לטייסת VAH-11 על נושאת המטוסים USS Franklin D. Roosevelt, שם הטיס מטוסי A-3 סקייווריור במשך שנתיים. בתפקידו האחרון היה תלמיד בבית הספר לטייסי מחקר אירוספייס של חיל האוויר האמריקאי.

### שירות בנאס"א

היה אחד מ-19 האסטרונאוטים שנבחרו באפריל 1966.

היה בצוות התמיכה של האסטרונאוטים במשימות אפולו 8 ואפולו 11, והיה נציג האסטרונאוטים בפיתוח חליפת החלל ומנשא הגב. היה מיועד להיות טייס מודול הפיקוד של אפולו 13, אך הוחלף על ידי ג'ק סוויגרט 72 שעות לפני השיגור, מאחר שנחשף למחלת האדמת ולא היה מחוסן.

ב־16 באפריל 1972 שוגר עם ג'ון יאנג וצ'ארלי דיוק למשימת אפולו 16. במהלך משימה זו נחתו דיוק ויאנג על פני הירח, בעוד מטינגלי נשאר במודול הפיקוד במסלול סביב הירח, וביצע תצפיות, צילומים ומדידות כימיות של פני הירח.

בין ינואר 1973 למרץ 1978 שימש כראש תמיכת תוכנית המעבורת במשרד האסטרונאוטים. לאחר מכן מונה לעוזר טכני לענייני טיסות ניסוי למנהל תוכנית הניסוי לטיסות במסלול. בין דצמבר 1979 לאפריל 1981 שימש כראש קבוצת ההמראה והחדירה לאטמוספירה במשרד האסטרונאוטים. לאחר מכן היה מפקד גיבוי של STS-2 ו־STS-3.

ב־27 ביוני 1982 שוגר כמפקד המעבורת במשימה STS-4, טיסת הניסוי הרביעית והאחרונה של מעבורת החלל קולומביה, יחד עם הטייס הנרי הרטספילד. בנוסף לבדיקות השפעות החום על המעבורת ומאפיינים נוספים, ביצעו מספר ניסויים מדעיים. המעבורת נחתה בבסיס חיל האוויר אדוארדס ב־4 ביולי.

בין יוני 1983 למאי 1984 היה ראש קבוצת התמיכה של מחלקת ההגנה במשרד האסטרונאוטים.

ב־24 בינואר 1985 שוגר כמפקד המעבורת במשימה STS-51-C, שהייתה המשימה הראשונה של מחלקת ההגנה. המעבורת הניחה במסלול מטען של מחלקת ההגנה שכלל רכב שלב עליון אינרציאלי. המעבורת נחתה ב־27 בינואר.

בסך הכול צבר מטינגלי 504 שעות בחלל, מתוכן שעה ו־13 דקות של פעילות חוץ רכבית במהלך אפולו 16. מטינגלי התפטר מנאס"א ב־1985. הגיע לדרגת אדמירל משנה (rear admiral) בצי.

### לאחר סיום העבודה בנאס"א

לאחר סיום עבודתו בנאס"א, מונה למנהל השימוש וההפעלה של משרד תחנת החלל של גראמן. היה ראש תוכנית "אטלס" בג'נרל דיינמיקס. תפקידו הבא היה סגן נשיא לוקהיד מרטין ומנהל תוכנית X-33.

בספטמבר 1999 מונה ליו"ר יוניברסל ספייס נטוורק.

נפטר ב-31 באוקטובר 2023.

תארים ועיטורים
--------------

* מדליית השירות המצוין של הצי
* כנפי אסטרונאוט של הצי
* מדליית השירות המצוין של מחלקת ההגנה, 1982
* אות השירות הראוי לציון של נאס"א (פעמיים)

ועוד אותות ועיטורים מארגונים לא ממשלתיים אחרים.

קישורים חיצוניים
----------------

ויקישיתוף מדיה וקבצים בנושא **קן מטינגלי** בוויקישיתוף
* קן מטינגלי באתר נאס"א (באנגלית)

הערות שוליים
------------

1. 1 2  איתי נבו, מת האסטרונאוט שסייע להציל מרחוק את צוות אפולו 13, באתר ynet, 3 בנובמבר 2023

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n83004667
* NARA: 10570366
* PIC: 391805
* VIAF: 38281737
* WorldCat: lccn-n83004667

 |
פירוש נוסף ערך זה עוסק בדיפלומט ויועץ ישראלי. אם התכוונתם לכדורסלן ישראלי, ראו גלעד כץ (כדורסלן).

**גלעד כץ** (נולד ב-4 במרץ 1971; ז' באדר התשל"א) הוא לשעבר הקונסול הכללי של ישראל ביוסטון, בין השנים 2017–2021. קודם לכן, מילא תפקידים שונים במשרד ראש הממשלה, בתוכם יועץ ראש ממשלת ישראל, בין השנים 2010–2017.

ביוגרפיה
--------

נולד ביישוב אבן שמואל, בן שלישי במשפחה של שבעה ילדים, לאב ממוצא דרום אפריקאי, ואם ישראלית ילידת גוש עציון, טרום מלחמת העצמאות. סבו מצד אימו הוא משה (מושקו) מושקוביץ, איש חינוך, ממייסדי ישיבת הר עציון וממחדשי היישוב היהודי בגוש עציון לאחר מלחמת ששת הימים. בהמשך עברה המשפחה להתגורר באלון שבות שבגוש עציון. גדל והתחנך בבית הספר Torah Academy של חב"ד ביוהנסבורג, דרום אפריקה, בין השנים 1977–1981, במסגרת שליחות חינוכית של אביו, יעקב כץ, מטעם הסוכנות היהודית. אביו ניהל את לימודי היהדות בבית הספר "קינג דייוויד", שהיה בית הספר היהודי הגדול ביותר בדרום אפריקה. בשנת 1981 חזרה משפחתו ארצה, והמשפחה חזרה להתגורר באלון שבות. בין השנים 1982–1985 למד בבית הספר הממלכתי-דתי בגוש עציון, ולאחר מכן עד שנת 1989 למד בישיבה התיכונית "חורב" בירושלים.

לאחר סיום לימודי התיכון, המשיך ללימודים בישיבת ההסדר "שעלבים", עד שנת 1994, במסגרתה שירת בצה"ל בגדוד 202 של הצנחנים, ואף יצא לקורס סמלים.

לאחר לימודיו בישיבת ההסדר וסיום שירותו בצה"ל, החל ללמוד באוניברסיטת בר-אילן, ושימש בשנים 1997–1998 עוזר מחקר של פרופסור שמואל ליימן-ווילציג מהמחלקה למדע המדינה. בשנת 1997 סיים תואר ראשון במדע המדינה ותקשורת המונים, ובשנים 2001–2002 סיים לימודי תעודה ביחידה לעיתונות ותקשורת, תואר ראשון בהיסטוריה כללית, ותואר שני עם תזה במדע המדינה – מגמת תקשורת ציבורית. כותרת התזה, שנכתבה בהדרכת ליימן-ווילציג הייתה "תמורות בפובליציסטיקה הרוויזיוניסטית משנות העשרים עד שנות התשעים בנושא אקטיביזם מדיני-ביטחוני".

בין השנים 2002–2004 שימש ככתב לענייני אקטואליה בשבועון "מקור ראשון", ובהמשך משנת 2005 ועד שנת 2009 שימש ככתב מדיני ביומון "מקור ראשון", וכתב טור שבועי בנושא כלכלי-פוליטי.

בשנים 2010–2017 שימש כיועץ ראש הממשלה.

### פעילות דיפלומטית

בשנת 2017 מונה על ידי ראש הממשלה, בנימין נתניהו, לתפקיד הקונסול הכללי של ישראל ביוסטון, וכיהן בתפקיד זה עד שנת 2021.

בתקופת כהונתו נפגעה הקהילה היהודית מהוריקן הארווי. כחלק מפעילותו הדיפלומטית התקבל סיוע כספי של מדינת ישראל, באמצעות משרד התפוצות, בסך של מיליון ש"ח.

נוסף על כך, בתפקידו כקונסול הוכרז על כינון טיסות ישירות מדאלאס לישראל, על ידי חברת אמריקן איירליינס, חברת התעופה הגדולה בעולם. אולם הקו מעולם לא הושק עקב חוסר ביקוש.

קישורים חיצוניים
----------------

ויקישיתוף מדיה וקבצים בנושא **גלעד כץ** בוויקישיתוף
* גלעד כץ, ברשת החברתית אקס (טוויטר)

הערות שוליים
------------

1. ↑  החלטת ממשלה 2215, מיום 25.12.2016
2. ↑  טל שלו‏, יועצו במשרד רה"מ ופעיל ליכוד: המינויים הפוליטיים של נתניהו, באתר וואלה!‏, 23 בדצמבר 2016
3. ↑  מקור ראשון, 8.9.2017
4. ↑  חברת התעופה הגדולה בעולם משיקה קו ישיר לישראל, באתר ערוץ 14
5. ↑  מיכל רז-חיימוביץ', ‏אמריקן איירליינס דוחה את השקת קו תל אביב-דאלאס, באתר גלובס, 7 בנובמבר 2021

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987011213902805171

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"גלעד כץ (דיפלומט)"**.
**יעקב גולדפרב** (נולד ב-13 באוקטובר 1938) הוא שחקן כדורעף וכדורגלן בעבר ומאמן כדורגל וכדורעף ישראלי ששיחק בעמדת השוער.

קריירה
------

גולדפרב נולד ברמת גן ובגיל 12 עבר עם הוריו לקיבוץ גינוסר, שם שיחק כדורסל וכדורעף בהפועל גינוסר ובנבחרת ישראל בכדורעף. בגיל 22 עזב את המשק ועבר לעיר טבריה, שם הצטרף לאימוני הפועל טבריה וכבר באימון הראשון שבר את כתפו ונעדר חמישה חודשים. כשחזר לאימונים שיחק את משחק הבכורה שלו מול הכח תל אביב במסגרת גביע המדינה. גולדפרב העפיל עם הפועל טבריה כל הדרך מליגה ב' ועד להעפלה לליגה הלאומית בסיום עונת 1960–1961. גולדפרב התגורר ברמת גן על מנת שיוכל להגיע ללימודי הדרכת ספורט במכון וינגייט ופעמיים בשבוע נסע לטבריה לאימונים. 
בעונת 1963–1964 נבחר גולדפרב לנבחרת העונה. בליגה הלאומית שיחק גולדפרב עם הפועל טבריה 4 עונות ולאחר ירידתה, שיחק עונה אחת בליגה א'. ובעונה הכפולה 1966–1968 עמד בשערה של שמשון תל אביב ברוטציה עם יעקב חודורוב. בגיל 30 פרש ממשחק.

יכולתו הטובה של גולדפרב לא נעלמה מעיניו של המאמן הלאומי גיולה מנדי והוא זימן אותו לנבחרת ישראל בכדורגל בשנת 1962, במדיה ערך 3 שלוש הופעות.

קריירת אימון
------------

### כדורגל

גולדפרב אימן את קבוצת מכבי יבנה שש שנים והעלה אותה מליגה ב' לליגה א' בעונת 1975–1976. בעונת 1979–1980 אימן את הפועל מרמורק בליגה א' דרום.

### כדורעף

בתחילת שנות ה-60 שיחק ואימן בקבוצת הכדורעף של אליצור תל אביב.

קישורים חיצוניים
----------------

* עמוד השחקן של יעקב גולדפרב באתר ההתאחדות לכדורגל בישראל

הערות שוליים
------------

1. ↑  קפיצת הדרך של הטבריינים, מעריב 19 במאי 1961
2. ↑  גולדפרב "קנה עולמו" בחיפה, מעריב 4 במרץ 1962
3. ↑  ה-11 של העונה, על המשמר 14 ביולי 1964
4. ↑  המאמנים בתזוזה, על המשמר 11 בספטמבר 1966
5. ↑  22 כדורגלנים הוזמנו לאימון הסגל, חרות 13 במרץ 1962
6. ↑  קול ענות מענית, הצופה 15 במרץ 1962
**ג'יימס ג'אד** (באנגלית: **James Judd**; נולד ב-30 באוקטובר 1949 בהרטפורדשייר, הממלכה המאוחדת) הוא מנצח בריטי.

ביוגרפיה
--------

ג'יימס ג'אד למד בטריניטי קולג' למוזיקה שבלונדון. הוא למד לנגן בפסנתר ובהמשך הוא גם למד לנגן בעוגב ובחליל צד, כלי הנגינה העיקרי עליו הוא מנגן.

בעבר ג'יימס ג'אד שר במקהלה של הרטפורדשייר ובמקביל גם היה חלילן בתזמורת של הרטפורדשייר.

ג'אד החל בקריירה בינלאומית לאחר שהוזמן על ידי לורין מאזל לכהן כעוזר מנצח בתזמורת קליבלנד. לאחר כארבע שנים הוא שב לאירופה ומונה על ידי קלאודיו אבאדו למנהל מוזיקלי אורח של תזמורת הנוער של האיחוד האירופי. ג'אד ניצח על הפילהרמוניות של ברלין, ישראל, רוטרדם וסיאול, על הסימפוניות של סנטה צ'צ'יליה ­רומא, בייג'ינג, ההונגרית הלאומית, גוונדהאוס­ לייפציג, הלאומית צרפת, פראג, טונהאלה ציריך, מונטה קרלו, NHK טוקיו, שווייץ המערבית, ירושלים, פיטסבורג, סינסינטי, דאלאס, בולטימור, מונטריאול, סיאטל, יוטה, ריו דה ז'ניירו, סאו פאולו ואינדיאנפוליס.

ג'יימס ג'אד היה המנהל המוזיקלי של התזמורת הסימפונית של ניו זילנד משנת 1999 ועד שנת 2007. את התזמורת מניו זילנד הוביל לסיורי קונצרטים בפסטיבלים באוסקה ביפן בפסטיבל אוקלנד בניו זילנד, במשחקים האולימפיים בסידני, אוסטרליה, להופעה מיוחדת עם הזמרת קירי טה קאנאווה וכן לאירופה כשבמרכז המסע הופעות בפסטיבל "פרומס" בלונדון ובקונצרטחבאו באמסטרדם. מאז סיום עבודתו בתזמורת של ניו זילנד, הוא מוגדר כ"מנהל מוזיקלי אמריטוס" של התזמורת. חברת ההקלטות נקסוס הקליטה עם התזמורת הסימפונית של ניו זילנד הרבה תקליטים רבים של יצירות בניצוחו של ג'יימס ג'אד.

ג'אד היה גם מנהל מוזיקלי של "אגודת התזמורת הקטנה" בניו יורק ומנצח אורח ראשי של תזמורת הנוער של אסיה. כמו כן היה מנצח אורח ראשי של התזמורת הלאומית של ליל בצרפת ומנהל מוזיקלי של התזמורת הפילהרמונית והאופרה של פלורידה. ג'יימס ג'אד הוא מייסד של פרויקט מוזיקלי חינוכי לילדים במיאמי.

בין השנים 2014–2017 שימש ג'אד בתור המנהל המוזיקלי של התזמורת הסימפונית הישראלית ראשון לציון וזאת לאחר שניצח עליה כמנצח אורח בעונות קודמות.

באוקטובר 2015 פורסם שג'אד נבחר לתפקיד המנהל המוזיקלי של התזמורת הפילהרמונית הסלובקית. הוא התחיל את תפקידו בפועל בשנת 2017 וסיים שם את תפקידו בשנת 2020.

החל מספטמבר 2016 מכהן ג'יימס ג'אד כמנהל האמנותי והמנצח הראשי של התזמורת הפילהרמונית של טג'אן שבקוריאה הדרומית. הוא סיים את תפקידו בשנת 2022.

כמו כן ג'אד הוא גם מנהל מוזיקלי של סדרה למוזיקה קלאסית במרכז לאמנויות הבמה בראוורד סנטר שבפלורידה.

ג'אד מתגורר בארצות הברית, נשוי ואב לבת.

קישורים חיצוניים
----------------

* אתר האינטרנט הרשמי של ג'יימס ג'אד

* ג'יימס ג'אד, באתר ספוטיפיי

* ג'יימס ג'אד, באתר AllMusic (באנגלית)

* ג'יימס ג'אד, באתר MusicBrainz (באנגלית)

* ג'יימס ג'אד, באתר Discogs (באנגלית)

* ג'יימס ג'אד, באתר האופרה הישראלית תל אביב-יפו
* אנגלי בראשון לציון, באתר ישראל היום
* מנהלה המוזיקלי של הסימפונית ראשון לציון מוכן לעבוד בחינם בשל מצב התזמורת, באתר הארץ

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007313104205171
* BnF: cb13895787v (data)
* CANTIC: a11171534
* GND: 124140262
* ISNI: 0000 0001 1007 1919
* LCCN: n81145203
* LNB: 000109788
* MusicBrainz: 96b690c7-7a95-425c-b7e4-3ae0ff29639f
* NKC: xx0155281
* NSK: 000608203
* RERO: 02-A003433896
* SNAC: w6sq9nss
* SUDOC: 086914499
* VIAF: 116809209
* WorldCat: lccn-n81145203

 |